section_heading: Nagrade
paragraph_text: Nakon početka kino distribucije, film Ja, Tonya dobio je mnoge nagrade i nominacije u raznim kategorijama. Na dodjeli nagrade Australske akademije Robbie je pobijedila u kategoriji najbolje glumice, a Janney u kategoriji najbolje sporedne glumice.<ref> Film Ja, Tonya nominiran je u pet kategorija za prestižnu britansku nagradu BAFTA uključujući one u kategorijama najbolje glavne glumice i najboljeg originalnog scenarija (Rogers).<ref> Film je nominiran u pet kategorija za nagradu Udruženja kritičara Amerike, a pobijedio je u kategorijama najbolje glumice (Robbie) i najbolje sporedne glumice (Janney).<ref> Na dodjeli nagrade Zlatni globus, Allison Janney pobijedila je u kategoriji najbolje sporedne glumice, a sam film bio je nominiran u još dvije kategorije - za najbolju glavnu glumicu u mjuziklu ili komediji (Robbie) i za najbolji film (mjuzikl ili komedija).